Digoret e oa bet akwariom Gwaien (29) e miz Gouere 2000 met serret e oa bet en diskaramzer tremen pa oa bet embannet dibennfreuzadur ar stroll Durant-Allizé, saver ha perc’henn an akwariom. Goude bezañ stourmet kaer dirak al lez-varn eo deuet Erwan ar Berr a-benn da vezañ perc’henn nevez al lec’hiad-se. Hiziv eo digor en-dro an akwariom eta. En degouezh-se ez eus bet graet gwelladennoù, en o zouez e vez kinniget un diduell nevez savet a-ratozh evit akwariom Gwaien : « Gwallamzer e Mor Atlantel ». Neblec’h ne c’haller gwelet un abadenn a seurt-se er bed c’hoazh.